Σιλό

Τα σιλό είναι κατασκευές που χρησιμοποιούνται για την τροφοδοσία (φόρτωση, εκφόρτωση) και την αποθήκευση χύδην στερεών υλικών.

Ιστορία 

Αρχαιολογικά ερείπια και αρχαία κείμενα δείχνουν ότι τα σιλό χρησιμοποιούνταν στην Αρχαία Ελλάδα μέχρι και τα τέλη του 8ου αιώνα π.Χ.
Ο όρος "σιλό" είναι δάνειο της ελληνικής λέξης "σιρός", δηλαδή δοχείο ή λάκκος για φύλαξη σιτηρών. Έχουν διατυπωθεί και απόψεις περί αναγωγής του στο βασκικό zilo (δηλ. τρύπα) ή και σε κέλτικη λέξη με σημασία "σπόρος φυτού", αλλά καμία πρόταση δεν έχει μέχρι τώρα επιβεβαιωθεί.

Χρήση 

Σιλό χρησιμοποιούνται στη γεωργία για την αποθήκευση σιτηρών (βλέπε φορτίο δημητριακών) ή χύμα ζωοτροφών που έχουν υποστεί ζύμωση (γνωστή ως ενσίρωση). Τα σιλό χρησιμοποιούνται για την αποθήκευση σπόρων, κονιορτοποιημένου άνθρακα, τσιμέντου, αιθάλης, άμμου, λιπασμάτων και γενικά οποιονδήποτε τεχνικών, οικοδομικών, χημικών προϊόντων ή προϊόντων διατροφής σε στερεά τεμαχισμένη μορφή και σε μορφή σκόνης.

Η διαστασιολόγηση των σιλό, και ιδιαίτερα η διαμόρφωση των τμημάτων εκφόρτωσης, γίνεται με βάση ειδικευμένες αρχές σχεδιασμού ανάλογα με τις συνθήκες λειτουργίας και το είδος του στερεού για το οποίο θα χρησιμοποιηθούν, ενώ ο μηχανικός σχεδιασμός αντοχής για μεταλλικά σιλό καλύπτεται από διάφορους κώδικες και προδιαγραφές, όπως ο ευρωκώδικας-3, τμήμα 4-1.

Παραπομπές

Εξωτερικοί σύνδεσμοι 

Κτίρια και κατασκευές
Γεωργία (δραστηριότητα)
Δοχεία
Δοχεία αποθήκευσης τροφίμων